Translate the text from Welsh to English.



 
Mae digwyddiadau diweddar yn y diwydiant dur ledled y DU ac yng Nghymru, gan gynnwys y cynnig i gau safle Cogent Orb Electrical Steels yng Nghasnewydd wedi tynnu sylw at yr heriau a’r pwysau sylweddol sy’n wynebu’r diwydiant ar hyn o bryd.


Mae Llywodraeth Cymru wedi brwydro’n ddiflino dros y blynyddoedd diwethaf i sicrhau dyfodol llewyrchus a chynaliadwy i’n diwydiant dur. Hoffwn gadarnhau wrth yr Aelodau bod Llywodraeth Cymru’n ymrwymo i barhau i frwydro i sicrhau dyfodol cynaliadwy i’r diwydiant dur ac i gadw gwaith cynhyrchu a swyddi yn y diwydiant yma yng Nghymru.


Mae’r cynnig i gau Orb yn destun pryder sylweddol ac rydym yn parhau i drafod â Tata, ei weithlu ffyddlon ac ymroddedig a’r undebau llafur i ddeall mwy am yr hyn sydd y tu cefn i’r penderfyniad hwn a’r camau posibl nesaf. O ran cymorth uniongyrchol ar gyfer y gweithlu, mae cynlluniau eisoes ar waith drwy ein cynllun ReAct i roi cymorth i’r rhai yr effeithir arnynt gan y cynnig i gau.


Mae dur yn ddiwydiant strategol bwysig sydd wrth wraidd llawer o gadwyni cyflenwi, gan gynnwys y diwydiannau modurol, adeiladu, ynni, nwyddau domestig a phecynnu. Mae’r diwydiant dur ledled Ewrop yn gweithredu mewn amgylchedd heriol tu hwnt gyda gorgapasiti sylweddol yn fyd\-eang, prisiau uwch ar ddeunydd crai, marchnadoedd sy’n arafu a mwy o fewnforion.


Ar ben y materion hyn ar draws Ewrop, mae anfanteision ychwanegol yn gwneud sefyllfa gwneuthurwyr dur y DU yn waeth. Yn bennaf ymhlith y rhain mae’r gwahaniaeth mewn prisiau trydan rhwng cwmnïau dur y DU a’r cwmnïau cyfatebol yn Ewrop, sy’n effeithio’n andwyol ar eu gallu i gystadlu’n rhyngwladol a buddsoddi yn eu busnesau. Fis diwethaf, cyhoeddodd corff masnachu’r sector, UK Steel, ei ddadansoddiad blynyddol o brisiau trydan. Mae hwn yn nodi bod gwneuthurwyr dur y DU wedi talu 80% yn fwy na Ffrainc a 62% yn fwy na’r Almaen am eu trydan.


Rydym yn parhau i bwyso ar Lywodraeth y DU, fel yr ydym wedi bod yn gwneud ers 2016, i roi gwell cefnogaeth i ddiwydiannau sy’n defnyddio llawer o ynni, wrth iddynt wynebu’r sefyllfa eithriadol anodd hon. Mae angen gweithredu nawr os ydym am sicrhau dyfodol


cynaliadwy i’r diwydiant hwn sy’n allweddol i Gymru ac i’r DU.


Mae’r sector hefyd yn wynebu problemau masnach sy’n gysylltiedig â Brexit, yn enwedig pe bai Brexit heb gytundeb. Mae’r rhain yn cynnwys y posibilrwydd o dariffau o 25% ar fewnforion dur i Ewrop a cholli mynediad heb dariffau i farchnadoedd sy’n dod o dan gytundebau masnach rydd ar hyn o bryd. Gallai rhwystrau nad ydynt yn dariffau a rhwystrau gweinyddol i fasnach hefyd achosi problemau i’r sector, ac mae Llywodraeth Cymru wedi rhybuddio am y rhain yn gyson ers y refferendwm yn 2016\.


Yng nghanol yr ansicrwydd hwn mae perygl gwirioneddol y bydd cwsmeriaid yn chwilio am gyflenwyr eraill. Byddaf i a’m cydweithwyr yn parhau i gydweithio’n agos â’r diwydiant dur i ddeall eu pryderon am fasnachu ac i godi’r materion hyn gyda Gweinidogion Llywodraeth y DU.


Fe drafodais y materion hyn gyda’r Ysgrifennydd Gwladol dros Fusnes, Ynni a Strategaeth Ddiwydiannol ar 17 Hydref, gan danlinellu mor bwysig yw gweithio gyda Lywodraeth Cymru i fynd i’r afael â’r materion sy’n wynebu’r sector hanfodol hwn yn y DU.


Gofynnais i’r Ysgrifennydd Gwladol drefnu cyfarfod brys rhwng Llywodraeth y DU, y Gweinyddiaethau Datganoledig a’r diwydiant dur, yn debyg i’r Cyngor Dur a gafodd ei gynnull yn 2016 ond sydd heb gael ei gynnal ers mis Mehefin 2018\. Rwy’n falch o ddweud bod cyfarfod bellach wedi’i drefnu yn dilyn y cais. Bydd yn cael ei gynnal ar 24 Hydref a byddaf i’n cymryd rhan ar ran Llywodraeth Cymru.


Yn y cyfarfod hwnnw, byddaf yn codi'r materion hyn sy'n allweddol i ddyfodol y sector yng Nghymru.







Translation:


 
Recent events in the steel industry across the UK and in Wales, including the proposed closure of the Cogent Orb Electrical Steels site in Newport have highlighted the considerable challenges and pressures facing the industry right now.


The Welsh Government has fought tirelessly over recent years to ensure that our steel industry has a bright and sustainable future. I want to reaffirm to Members the Welsh Government’s ongoing commitment to fight to secure a sustainable future for the steel industry and to keep steel production and steel jobs here in Wales.


The proposed closure of Orb is of considerable concern and we continue to engage with Tata, its loyal and dedicated workforce and the trade unions to understand more behind this decision and potential next steps. In terms of direct support for the workforce, plans are already in train via our ReAct scheme to provide support to those affected by the proposed closure.


Steel is a strategically important industry that sits at the foundation of many supply chains including automotive, construction, energy, domestic goods and packaging. The steel industry across Europe is operating in an extremely challenging environment with significant global overcapacity, rising raw material prices, slowing markets and rising imports.


In addition to these Europe wide issues, the environment for UK steel makers is exacerbated by additional disadvantages. Chief among these is the electricity price disparity between UK steel companies and their European counterparts that adversely impacts on their ability to compete internationally and invest in their businesses. The sector’s trade body, UK Steel, last month issued their annual analysis of electricity prices. This indicates that UK steelmakers paid 80% more than in France and 62% more than in Germany for their electricity.


We continue, as we have done since 2016, to press the UK government to better support energy intensive industries facing this hugely difficult situation. Action that needs to be taken now if we are secure a sustainable future for this vitally important industry to Wales and the UK.


The sector also faces Brexit related trade issues, particularly in the event of No Deal. These include the prospect of 25% tariffs on steel imports into Europe and the loss of tariff free access to markets currently covered by free trade agreements. Additional non\-tariff and administrative barriers to trade would cause significant problems for the sector and the Welsh Government has warned about these consistently since the 2016 referendum.


Amid this uncertainty there is the very real threat that customers will seek alternative suppliers. My colleagues and I continue to work closely with the steel industry to understand their trade concerns and raise these issues with UK government ministers.


I discussed these issues with the Secretary of State for Business, Energy \& Industrial Strategy on 17 October and pressed on her the importance of working with the Welsh Government to address the issues facing this critical UK sector.


I asked the Secretary of State to convene an urgent meeting of the UK government, devolved administrations and the steel industry, along the lines of the Steel Council which was convened in 2016 but which has not sat since June 2018\. I am pleased to say that as a result of this request this meeting will now take place on 24 October and I will be taking part on behalf of the Welsh Government.


At that meeting I will be raising these issues which are critical to the future of the sector here in Wales.